gl gl gl es en gl gl ast es pt es gl gl gl gl en ast gl gl es en gl en it fr gl gl gl gl gl es pt en en en gl gl gl gl gl gl gl gl gl gl gl gl gl gl gl gl gl pt es pt en en en gl gl ca gl gl gl gl pt gl gl gl gl gl gl es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
De lagoa a vertedoiro. Que está sucedendo na canteira de Casalonga? - Nós Televisión
Unha manifestación pedirá este domingo a paralización das actividades na canteira de Casalonga
A Plataforma Casalonga Limpa de Residuos convoca unha manifestación para este domingo, 27 de outubro, ás 11 horas con saída da farmacia, para protestar ante o inicio dos traballos de extracción na canteira de Casalonga, situada no concello coruñés de Teo, e a súa posible conversión nun vertedoiro.
“De seguir con este ritmo, poderían comezar coas voladuras a semana que vén”
As veciñas de Casalonga advertiron esta semana do inicio de baleirado da lagoa da canteira e dos danos “irreversibles” que isto causa no hábitat da zona. A maiores, unha máquina perforadora entrou na canteira este xoves iniciando os seus traballos. “De seguir con este ritmo, poderían comezar coas voladuras a semana que vén”, advirte José Antonio Ferrera, da Plataforma Casalonga Limpa de Residuos. Temen que o seguinte paso consista en encher os buratos con residuos e convertelo nun vertedoiro. “O plan de restauración é o plan final e o que lles dará os cartos todos”, apunta.
Quen está iniciando os traballos na canteira?
A Plataforma veciñal apunta á unha empresa local, subcontratada por Toysal, como a que está procedendo ao baleirado da lagoa da canteira. Dende esa compañía non só non desmenten o inicio dos traballos senón que recoñecen que levan xa tres meses baleirando a lagoa só que, como chovía e o tubo quedara atascado, non se notaba tanto.
Como puido a empresa facerse cos permisos?
Para o inicio destes traballos na canteira de Casalonga cómpre que a empresa obteña o visto de da dirección xeral de Enerxía e Minas concedéndolle o plan de labores e, ao mesmo tempo, Augas de Galicia debe outorgarlle o permiso de vertidos de augas. Dende a Plataforma, pensan denunciar a Augas de Galicia por non ter realizado un análise de augas antes de dar luz verde ao seu vertido. Tanto a Plataforma como o propio Concello de Teo solicitaron no seu momento á dirección xeral de Enerxía e Minas a paralización cautelar da actividade da empresa Toysal na canteira até que non se resolva o expediente de caducidade, pero non obtiveron resposta algunha.
As organizacións ecoloxistas apuntan como responsable desta situación á creación do Real Decreto 975/2009 e ao RD 108/2008 xa que, en base á súa ambigüidade, outorga o amparo de vertedoiros “vestidos de fraudulentas operacións de restauración ambiental de canteiras”.
Se non é un vertedoiro, que facemos coa canteira?
Lonxe da restauración proposta por Toysal, ADEGA aposta por unha “rexeneración natural, conservando as lagoas e no posible mellorar as súas condicións coma espazo natural de interese e ocio, e prohibir o uso de residuos coma material externo pra acometer tarefas de recheo, aproveitándose os propios da canteira”.
Artigo anteriorO movemento antifascista da Coruña convoca unha mobilización en solidariedade con Catalunya
Seguinte artigoMonstro de ollos vermellos
ARTIGOS RELACIONADOSMÁIS DO AUTOR
Ángeles Vázquez sostén que a Xunta irá “da man da xustiza” ante o conflicto en Casalonga
A empresa subcontratada por Toysal comeza as voaduras na canteira de Casalonga
De lagoa a vertedoiro. Que está sucedendo na canteira de Casalonga?
Unha perforadora inicia os traballos na canteira de Casalonga ante a perplexidade da veciñanza
“O baleirado da lagoa da canteira de Casalonga destruirá o hábitat que hai aquí”
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.